
Nr. 619/10.11.2026


ANUNȚ PUBLIC
privind concursul pentru ocuparea postului contractual de execuție vacant de secretar marketing I (S) din cadrul Centrului Cultural și Educațional „Alexandru Marghiloman” Buzău

[bookmark: _Hlk179897468]În temeiul prevederilor Hotărârii de Guvern nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Centrul Cultural și Educațional „Alexandru Marghiloman” Buzău, cu sediul pe Str. Plantelor nr. 8B, Buzău, județul Buzău, organizează concursul pentru ocuparea unei funcții contractuale de execuție vacante de Secretar Marketing I (S) - Contract individual de muncă pe perioadă nedeterminată, cu normă întreagă (8 ore/zi, 40 de ore/săptămână).
Concursul se va desfășura la sediul Centrului Cultural și Educațional „Alexandru Marghiloman” Buzău, str. Plantelor nr.8B, Buzău, județul Buzău, astfel: 
· Publicare anunț concurs: 10.11.2026
· Depunere dosare: 11.11.2026 – 24.11.2026
· Selecție dosare (max. 2 zile lucrătoare): 25.11.2026 – 26.11.2026
· Afișare rezultate selecție dosare: 26.11.2026
· Depunere contestații selecție dosare: 27.11.2026
· Soluționare contestații selecție dosare: 02.12.2026
· Afișare rezultate contestații selecție dosare: 02.12.2026
· Proba scrisă: 04.12.2026, ora 10:00
· Afișare rezultate proba scrisă (max. 1 zi lucrătoare): 07.12.2026
· Depunere contestații proba scrisă: 08.12.2026
· Soluționare contestații proba scrisă: 09.12.2026
· Afișare rezultate finale proba scrisă: 09.12.2026
· Proba interviu: 10.12.2026, ora 10:00
· Afișare rezultate interviu: 11.12.2026
· Depunere contestații interviu: 14.12.2026
· Soluționare contestații interviu: 15.12.2026
· Afișare rezultate finale concurs: 16.12.2026

Candidații trebuie să îndeplinească cumulativ condițiile generale și specifice de participare, în conformitate cu prevederile art. 14 alin. (1), art. 15 și art. 16 din Hotărârea de Guvern nr. 1336/2022, după cum urmează: 

I. CONDIȚII GENERALE DE PARTICIPARE:
Poate participa la concursul pentru ocuparea posturilor persoana care îndeplinește următoarele condiții:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit; 
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare; 
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs; 
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii; 
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II. CONDIȚII SPECIFICE POSTULUI 
· studii de specialitate: Studii superioare de licență absolvite în domeniul Științelor Comunicării, Filologiei, Științelor Administrative sau Științelor Economice;
· vechime în specialitatea studiilor necesară: minimum 5 ani;
· Abilităţi, calităţi şi aptitudini necesare: abilități de folosire a mijloacelor media online și offline; capacitatea de redactare informații de interes public, diplomație, capacitate de comunicare, relaționare și cooperare în echipă, capacitate de analiză şi sinteză; bun organizator, ordonat, dinamic; corectitudine, moralitate, amabilitate, respect faţă de ceilalţi angajaţi şi față de partenerii şi colaboratorii CCAM, spirit de inițiativă, operativitate, perspicacitate, responsabilitate personală
· Cerinţe specifice: cunoașterea legislației specifice sectorului ocupațional cultură; capacități de previziune, organizare, decizie, coordonare, control-evaluare; capacitate de autoorganizare și prioritizare a sarcinilor; capacitate de asumare a răspunderii; competențe în culegerea, clasificarea și interpretarea informațiilor în vederea promovării imaginii instituției; disponibilitate pentru lucru în program prelungit în anumite condiţii; disponibilitate pentru deplasări în interes de serviciu în ţară şi străinătate
· Descrierea sarcinilor ce revin postului: 
a) elaborează strategia de marketing și strategia în domeniul activității cu publicul, căutând și promovând mijloacele optime (tehnic, financiare, organizaționale) de realizare a acestora;
b) răspunde de relația cu mass-media, instituțiile de profil din țară și străinătate, instituții de învățământ pre-universitare și universitare, sponsori, donatori și reprezentanți ai organizațiilor neguvernamentale;
c) redactează și transmite informații vizând publicul larg, instituțiile culturale, mass-media, ș.a., cu scopul de a promova imaginea și acțiunile culturale și educaționale ale Centrului Cultural și Educațional „Alexandru Marghiloman” Buzău, pe baza materialelor furnizate de Compartimentul proiecte și programe educaționale și de Compartimentul proiect și programe culturale sau a organizatorilor evenimentelor respective;
d) realizează studii de caz, statistici, sondaje;
e) asigură evidența tuturor proiectelor și programelor instituției și întocmește agenda activităților pe fiecare an și în perspectivă, aducând-o la cunoștința directorului, oricând este solicitată;
f) editează publicații – cataloage, pliante, afișe, pe baza materialelor furnizate de Compartimentul proiecte și programe educaționale și de Compartimentul proiect și programe culturale sau a organizatorilor evenimentelor respective;
g) participă la discuțiile cu alte compartimente de specialitate pentru actualizarea, dezvoltarea și modificarea website-ului;
h) gestionează și actualizează periodic conturile de pe rețelele sociale ale instituției, promovând imaginea și activitatea instituției;
i) verifică și actualizează periodic website-ul instituției;
j) comunică permanent cu conducerea instituției, asigurându-se de acordul acesteia în legătura că orice interesează activitatea și imaginea instituției;
k) stabilește și aplică strategia și modalitățile concrete de promovare a programelor și proiectelor culturale și educaționale în ansamblu, cât și pentru fiecare proiect în parte; 
l) elaborează strategii de comunicare a proiectelor (afișe, bannere, pliante, fluturași, materiale de prezentare, cataloage, comunicate de presă, conferințe de presă, anunțuri, fotografii, interviuri, apariții la radio și la televiziuni);
m) elaborează textele publicate pe website și a sporturilor promoționale și tv pentru evenimentele proprii; 
n) supervizează, din partea instituției, activitatea de promovarea și marketing realizată în cadrul unor parteneriate culturale, educaționale, organizatorice, media etc.;
o) supervizează orice inițiativă de promovare a imaginii instituției, mai ales când aceasta decurge din colaborări cu alte instituții, organizații, companii, etc.;
p) urmărește evenimentele culturale și mediatice importante, fiind permanent la curent și oferind informații despre ce se întâmplă în acest domeniu la nivel local, regional, național și internațional;

III. BIBLIOGRAFIE ȘI TEMATICĂ SPECIFICĂ PENTRU FUNCȚIA CONTRACTUALĂ DE REFERENT DE SPECIALITATE II: 
I. Constituția României, republicată (Titlul II, Cap. II, art.41-43 și art.52);
II. Ordonanța de Urgență nr. 57/2019 privind Codul Administrativ, cu modificările și completările ulterioare (Partea a VI-a, Titlul III – Personalul contractual din autoritățile și instituțiile publice: Cap. I, Cap. III, Cap. IV; Partea a VII-a Răspunderea administrativă) 
III. Legea nr. 53/2003 privind Codul Muncii, cu modificările și completările ulterioare (art. 39 – drepturile și obligațiile salariatului, Titlul XI, Cap. II, art. 247 – art. 252, Titlul XI, Cap. III, art. 253 – art. 259);
IV. Ordonanța de Urgență nr. 118/2006, privind înființarea, organizarea și desfășurarea activității așezămintelor culturale, cu modificările și completările ulterioare;
V. Legea nr. 544/2001 privind liberul acces la informațiile de interes public;
VI. HG 123/2002 pentru aprobarea Normelor metodologice de aplicare a Legii nr. 544/2001 privind liberul acces la informațiile de interes public;
VII. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare; 
VIII. Legea 202/2002 privind egalitatea de șanse și de tratament între femei și bărbați;

IV. ÎNSCRIEREA LA CONCURS:
Pentru înscrierea la concurs candidații vor depune un dosar de concurs care va conține următoarele documente:
a) formular de înscriere la concurs, conform modelului prevăzut în anexa nr. 1- Formular de înscriere
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model comun european.

Modelul orientativ al adeverinței menționate la lit. e) este prevăzut în Anexa nr. 2 – MODEL adeverinta la prezentul anunț (conform modelului din anexa nr. 3 la H.G. nr. 1336/2022).
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
Copiile de pe actele prevăzute la lit. b) – e) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Documentul prevăzut la lit. f) poate fi înlocuit cu o declarație pe propria răspundere - Anexa nr. 3 – MODEL Declaratie pe propria raspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii. anexa nr. 6- Consimțământ

Pentru înscrierea la concurs, candidații vor depune dosarul de concurs, la Compartimentul financiar-contabil din cadrul Centrului Cultural și Educațional „Alexandru Marghiloman” Buzău, Str. Plantelor nr. 8B, Buzău, până la data de 24 noiembrie 2026 (inclusiv), ora 12:00, 

Înscrierea și depunerea dosarelor de concurs se fac personal, de către candidat. Nu va fi acceptat dosarul de concurs în cazul în care documentele de studii/calificare în original prezintă deteriorări sau alterări ale elementelor de siguranță care nu permit stabilirea autenticității documentului.

Persoana de contact și pentru oferirea de informații suplimentare: Vasile Neagu Mihai Dinu, 0787540795, mihai.vasile@ccam.ro.

				           			MANAGER
					CENTRUL CULTURAL ȘI EDUCAȚIONAL
 				        „ALEXANDRU MARGHILOMAN”
					                    PARAIPAN OANA



 
Vila Albatros, Str. Plantelor, nr.8B, Buzău  |  0238 721 559  |  secretariat@ccam.ro  |  www.ccam.ro

Centrul Cultural și Educațional „Alexandru Marghiloman” Buzău

